recursal/SuperWikiNEXT-32B huggingface dataset:
**Ժառանգելիություն**, կենդանիների կամ բույսերի (կամ նրանց խմբերի) պոպուլյացիաներում փոփոխականության գենոտիպային պայմանավորվածություն։

Ընդհանուր նկարագիր
------------------

Բնութագրվում է պոպուլյացիոն-գենային հարաչափով՝ հ², կամ ժառանգականության գործակցով, որը որոշվում է հատուկ եղանակներով՝ հիմնված հիմնականում տարբեր աստիճանի ազգակցությամբ անհատների միջև ֆենոտիպային նմանության հաստատման վրա։ Հ² մեծությունը (արտահայտվում է միավորի մասերով, երբեմն՝ %-ներով) հնարավորություն է տալիս դատելու պոպուլյացիաների գենային կառուցվածքի մասին և ընտրության մեթոդներ ընտրելու չափանիշ է։ Եթե հ²-ու արժեքը մոտենում է 1-ի (100%), հետազոտվող պոպուլյացիայի բազմազանությունը գրեթե ամբողջությամբ պայմանավորված է առանձնյակ գենոտիպերի տարբերությամբ, եթե զրո է՝ մոդիֆիկացիոն (չժառանգվող) տարբերություններով։ հ² ցուցանիշի մեծությունը կախված է կենդանիների և բույսերի գենային բազմազանության աստիճանից և հատկանիշների բնույթից։ Որոշ քանակական հատկանիշներ (կաթի յուղայություն, կաթում սպիտակուցների պարունակություն) բնորոշվում են ժառանգելիության բավականին բարձր ցուցանիշներով, և ընտրության արդյունավետությունն զգալիորեն բարձր է, քան ցածր ժառանգելությամբ հատկանիշներինը (լակտացիայի երկարատևություն, կենդանու պտղատվություն, բույսից ստացված հատիկների զանգված և թիվ)։ Հատկանիշի ժառանգելիության արժեքը հնարավորություն է տալիս կանխատեսելու գյուղատնտեսական բույսերի ու կենդանիների ընտրության տեմպը և մթերատվության աճը։

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ժառանգելիություն» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | GND: 4311919-0 · Microsoft: 161890455 |

 |
**«Գողացված արևը»**, Կոռնեյ Չուկովսկու 1927 թվականին գրված բանաստեղծություններից մեկը։ Առաջին անգամ հրատարակվել է 1933 թվականին, առանձին հրատարակությունը՝ 1936 թվականին։

Հայերեն թարգմանել է Յուրի Սահակյանը։

Սյուժե
------

Հեքիաթը պատմում է թե ինչպես մի օր կոկորդիլոսը վնասակարությունից կուլ տվեց արևը։ Ամեն ինչ շրջվեց խավարում։ Կենդանիները սկսեցին մտածել, թե ինչպես վերադարձնել արևը, բայց դա հեշտ գործ չէր, քանի որ կոկորդիլոսին կենդանիները շատ էին վախեցան։ Արևի փրկության համար գազանները կանչեցին արջին։

Գրական վերլուծություն
---------------------

Կառուցվածքով հեքիաթը հիշեցնում է գրողի այլ հայտնի ստեղծագործությունը, «Խավարասեր հսկան»՝ չար ուժերի կողմից սովորական աշխարհի հավասարակշռության նույն խախտումը, վախը թշնամուց, պաշտպանի հայտնվելը, թշնամու ոչնչացումը։ Եթե «Խավարասեր հսկան»-ում հիմնական ոճրագործն իրականում փոքր և թույլ է, ապա «Գողացված արևի» մեջ հարձակվողի արևի պատշաճ գողությունը հարցականի տակ է դրվում ստեղծագործության առաջին տողում. «Солнце по небу гуляло / И за тучу забежало» (հետևաբար գալիս է հուզմունքը)։ Այնուամենայնիվ, կոկորդիլոսի հնարավոր ոչ ներգրավումը չի փրկում նրան պատժից. «Уж он мял его / И ломал его: / „Подавай сюда / Наше солнышко!"»։ Չարիքի անորոշության խնդիրը կարող է ակնարկ լինել 1930-ականների կեսերին երկրի պատմական կարգավիճակին։

Էկրակավորումներ
---------------

* «Գողացված արևը» 1943 թ. մուլտֆիլմ
* «Գողացված արևը» 1978 թ. մուլտֆիլմ
* «Գողացված արևը» 1998 թ. համամում ռոք խմբի երաժշտական հեքիաթ

Ծանոթագրություններ
------------------

1. ↑  *Чуковский К.* Краденое солнце ("Солнце по небу гуляло… ") // Лит. современник. 1933. № 12. С. 159—162; То же / рис. Ю. Васнецова // Чиж. 1934. № 6. С. 9-11.
2. ↑  Գողացված արեւը։ Մանկ. բանաստեղծ
3. 1 2 3  «Детские чтения. Корней Чуковский» (ռուսերեն). С. Маслинская (Леонтьева). Վերցված է 2015 թ․ դեկտեմբերի 22-ին.

Արտաքին հղումներ
----------------

* Ստեղծագործության տեքստը, դիաֆիլմեր (1963 և 1981 թթ.), աուդիո — կարդում է հեղինակը(չաշխատող հղում)
 (ռուս.)
**Սևակ Հրանտի Բադալյան** (ապրիլի 8, 1988(1988-04-08), Հրազդան, Հայկական ԽՍՀ, ԽՍՀՄ), հայ բժիշկ, նյարդավիրաբույժ, ինվազիվ սրտաբանների և ճառագայթաբանների հայկական ասոցիացիայի անդամ (2012), Ամերիկայի նյարդավիրաբույժների ասոցիացիայի միջազգային անդամ (2012), Քիչ ինվազիվ նյարդաբանական բուժման եվրոպական ասոցիացիայի (ESMINT) անդամ (2017)։

Կենսագրություն
--------------

Ծնվել է 1988 թվականի ապրիլի 8-ին։ 1994-2004 թվականներին սովորել է Հրազդանի Խաչատուր Աբովյանի անվան թիվ 1 միջնակարգ դպրոցում, այնուհետև ուսումը շարունակել է Երևանի պետական բժշկական համալսարանում և 2010 թվականին գերազանցությամբ ավարտել այն։ 2011 թվականի հուլիս-հոկտեմբեր և 2012 թվականի մայիս-հուլիս ամիսներին վերապատրաստվել է ԱՄՆ-ում՝ Ջորջիայի նյարդավիրաբուժության ինստիտուտում, 2013 թվականի սեպտեմբեր ամսին Ավստրիայում մասնակցել է նյարդաբուժության սեմինարների։ 2016 թվականի մարտի 15-ից մինչև ապրիլի 2-ը վերապատրաստվել է Բուլղարիայի մայրաքաղաք Սոֆիայի «Սուրբ Իվան Ռիլսկի» համալսարանական հիվանդանոցում։

2013-2015 թվականներին եղել է Ստեփանակերտի զինվորական հոպիտալի վնասվածքաբանության բաժանմունքի ավագ օրդինատոր։

2016 թվականիվ Երևանի Մխիթար Հերացու անվան բժշկական համալսարանի ասիստենտ է։ Նույն թվականից որպես նյարդավիրաբույժ աշխատում է «Հերացի» թիվ 1 համալսարանական հիվանդանոցի Նյարդավիրաբուժության և գլխուղեղի կաթվածների բուժման մասնագիտացված կենտրոնում։

Ծանոթագրություններ
------------------

1. ↑  *www.ysmu.am*. Վերցված է 2020 թ․ սեպտեմբերի 25-ին. `{{cite web}}`: Missing or empty `|title=` (օգնություն)
2. ↑  «Սևակ Հրանտի Բադալյան». *www.doctors.am*. Վերցված է 2020 թ․ սեպտեմբերի 25-ին.

Արտաքին հղումներ
----------------

* Նյարդավիրաբուժությունը մեծ ջանքեր է պահանջում ուսման և մասնագիտական գործունեության ընթացքում. Սևակ Բադալյան
**Սիրիլ Էրոլ Մելքիադես Չարլզ** (անգլ.՝ Cyril Errol Melchiades Charles; դեկտեմբերի 10, 1942(1942-12-10), Կաստրի, Սենթ Լյուսիա), Սենթ Լյուսիայի քաղաքական գործիչ, 2021 թվականի նոյեմբերի 11-ից Սենթ Լյուսիայի գլխավոր նահանգապետի պաշտոնակատար սըր Նևիլ Սենակի հրաժարականից հետո։

Կենսագրություն
--------------

Ծնվել է 1942 թվականի դեկտեմբերի 10-ին Սենթ Լյուսիայի մայրաքաղաք Կաստրի քաղաքում։

Սովորել է Կաստրիի Սուրբ Ալոիսիուսի տղաների դպրոցում, այնուհետև Սենթ Լյուսիայի Սուրբ Մարիամի քոլեջում։ Անցել է հարկային օրենսդրության վերապատրաստման դասընթաց և Տրինիդադ և Տոբագոյի հաշիվների ստուգման եռամսյա դասընթաց։

Քաղաքական կարիերա
-----------------

1962-1992 թվականներին Չարլզն աշխատել է Սենթ Լյուսիայի կառավարության դեպարտամենտներում։

Հաշվեքննիչ պալատի գանձապետական բաժնում ժամանակավոր գործավար։ Ներքին եկամուտների վարչության կրտսեր գործավար, եկամտահարկի տեսուչ, եկամտահարկի ավագ տեսուչ։ Կապի, տրանսպորտի և կոմունալ տնտեսության նախարարության լիցենզավորման ավագ մասնագետ։ 1993 թվականից 2021 թվականներին Չարլզը մարդկային ռեսուրսների մենեջեր էր և օրենսդիր մարմնի աշխատակից։

2007-2021 թվականներին աշխատել է որպես հարկային կառավարման խորհրդատու։

### Սենթ Լյուսիայի գեներալ նահանգապետի պաշտոնակատար

Սենթ Լուչիայի միապետ Եղիսաբեթ Երկրորդը Էրոլ Չարլզին նշանակել է Սենթ Լուչիայի Գեներալ-նահանգապետի պաշտոնակատար՝ սըր Նևիլ Սենակի հրաժարականից հետո։ Երդվել է 2021 թվականի նոյեմբերի 11-ին Սենթ Լուչիայի Կառավարության Տանը։

Անձնական կյանք
--------------

Չարլզը կաթոլիկ է։ Տիրապետում է անգլերեն և ֆրանսերեն լեզուներին։ Ամուսնացած է Անիսիա Սամուելի հետ։

Ծանոթագրություններ
------------------

1. ↑  «H.E. Errol Charles Promoted to Acting Governor General». *St. Lucia News Online* (անգլերեն). stlucianewsonline.com. 2021 թ․ նոյեմբերի 12. Արխիվացված է օրիգինալից 2022 թ․ հունվարի 1-ին. Վերցված է 2022 թ․ հուլիսի 18-ին. `{{cite web}}`: More than one of `|accessdate=` and `|access-date=` specified (օգնություն)
2. 1 2  «His Excellency Cyril Errol Charles appointed Acting Governor General | Loop St. Lucia». *Loop News* (անգլերեն). stlucia.loopnews.com. Արխիվացված օրիգինալից 2022 թ․ հուլիսի 18-ին. Վերցված է 2022 թ․ հուլիսի 18-ին. `{{cite web}}`: More than one of `|accessdate=` and `|access-date=` specified (օգնություն)
3. 1 2 3 4 5 6 7 8 9 10  «Saint Lucia - Office of the Governor General». *Saint Lucia - Office of the Governor General*. sur governorgeneral.govt.lc. Արխիվացված օրիգինալից 2022 թ․ հուլիսի 18-ին. Վերցված է 2022 թ․ հուլիսի 18-ին. `{{cite web}}`: More than one of `|accessdate=` and `|access-date=` specified (օգնություն)
**Գիորգի Չխեիձե** վրաց.՝ გიორგი ჩხეიძე, (հոկտեմբերի 30, 1997(1997-10-30)), վրացի մարզիկ, ծանրորդ, 2022 թվականի աշխարհի առաջնության և 2022 և 2023 թվականների Եվրոպայի առաջնությունների արծաթե մեդալակիր, ներկայացրել է Վրաստանը 2016 թվականի Բրազիլիայի ամառային օլիմպիական խաղերին։

Կենսագրություն
--------------

Գիորգի Չխեիձեն ծնվել է 1997 թվականին։ 2015 թվականին նա Եվրոպայի պատանեկան առաջնությունում նվաճել է արծաթե մեդալ մինչև 105 կգ քաշային կարգում՝ 375 կգ ընդհանուր արդյունքով։ Նույն թվականին ԱՄՆ-ում մասնակցել է մեծահասակների աշխարհի առաջնությանը, որտեղ զբաղեցրել է 16-րդ հորիզոնականը։

2016 թվականին իր առաջին մեծահասակների Եվրոպայի առաջնությունում Գիորգի Չխեիձեն երկու վարժությունների արդյունքում գրանցել է 381 կգ արդյունք և զբաղեցրել 9-րդ տեղը։

2016 թվականի օգոստոսին մասնակցել է Ռիո դե Ժանեյրոյի ամառային Օլիմպիական խաղերին․ մինչև 105 կգ քաշային կարգում պոկում վարժությունում բարձրացրել է 170 կգ։

2019 թվականին Թաիլանդում մասնակցել է աշխարհի առաջնությանը և 412 կգ ընդհանուր արդյունքով զբաղեցրել 12-րդ տեղը։

2022 թվականի գարնանը Տիրանայում տեղի ունեցած Եվրոպայի առաջնությունում 384 կգ ընդհանուր արդյունքով նվաճել է արծաթե մեդալ։

2023 թվականին Երևանում տեղի ունեցած Եվրոպայի առաջնությունում մինչև 109 կգ քաշային կարգում, նվաճել է արծաթե մեդալ՝ 381 կգ ընդհանուր արդյունքով։

Նվաճումներ
----------

Ծանրամարտի աշխարհի առաջնություն

|  |  |  |  |  |  |  |
| --- | --- | --- | --- | --- | --- | --- |
| **Արդյունք** | **Քաշ** | **Թվական** | **Մրցաշարի վայր** | **Պոկում** | **Հրում** | **Ընդհանուր քաշ** |
| 2 Արծաթ | մինչև 109 կգ | 2022 | Բոգոտա, Կոլումբիա | 170,0 | 219,0 | 389,0 |

Եվրոպայի ծանրամարտի առաջնություն

|  |  |  |  |  |  |  |
| --- | --- | --- | --- | --- | --- | --- |
| **Արդյունք** | **Քաշ** | **Թվական** | **Մրցաշարի վայր** | **Պոկում** | **Հրում** | **Ընդհանուր քաշ** |
| 2 Արծաթ | մինչև 109 կգ | 2022 | Տիրանա, Ալբանիա | 174,0 | 210,0 | 384,0 |
| 2 Արծաթ | մինչև 109 կգ | 2022 | Տիրանա, Ալբանիա | 173,0 | 208,0 | 381,0 |

Ծանոթագրություններ
------------------

1. ↑  Sputnik Грузия (20220605T1043+0400). «Грузинские тяжелоатлеты завоевали еще две медали на чемпионате Европы». *Sputnik Грузия* (ռուսերեն). Վերցված է 2022 թ․ հունիսի 6-ին.
2. ↑  «Норвежка Коанда и болгары Фишеров и Христов первенствовали на чемпионате Европы по тяжёлой атлетике в Албании». *allsportinfo.ru*. Վերցված է 2022 թ․ հունիսի 6-ին.

Արտաքին հղումներ
----------------

* გიორგი ჩხეიძე

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | IWF |

 |
*Վիքիպեդիայում կան հոդվածներ Բարսեղյան ազգանունով այլ մարդկանց մասին։*

**Հայրապետ Ալեքսանդրի Բարսեղյան** (օգոստոսի 25, 1953(1953-08-25), Երևան, Հայկական ԽՍՀ, ԽՍՀՄ), հայ վիրաբույժ։ Բժշկական գիտությունների դոկտոր (2002), պրոֆեսոր (2002): Ընդերադիտական վիրաբուժության հայկական ընկերության փոխնախագահ։

Կենսագրություն
--------------

Հայրապետ Բարսեղյանը ծնվել է 1953 թվականի օգոստոսի 25-ին, Երևանում։ 1960-1970 թվականներին սովորել է Երևանի № 83 միջնակարգ դպրոցում։ 1976 թվականին ավարտել է Երևանի բժշկական ինստիտուտի բուժական գործ ֆակուլտետը։ 1976-1977 թվականներին սովորել է Երևանի 4-րդ քաղաքային հիվանդանոցի բազայի ինտերնատուրայում՝ ստանալով բժիշկ-վիրաբույժի որակավորում։ 1977-1981 թվականներին ՀԽՍՀ առողջապահության նախարարության ուղեգրով նշանակվել է Հրազդանի կենտրոնական շրջանի հիվանդանոցի բժիշկ-վիրաբույժ։ 1981 թվականից աշխատում է նույն ինստիտուտի վիրաբուժական հիվանդությունների ամբիոնում, 2000 թվականից՝ Երևանի պետական բժշկական համալսարանի վիրաբուժական հիվանդությունների № 3 ամբիոնի վարիչ, 1987 թվականից միաժամանակ աշխատում է «Մալաթիա» բժշկական կենտրոնում, 1991 թվականից՝ վիրաբուժական բաժանմունքի վարիչ, 1994 թվականից՝ փոխտնօրեն։

Աշխատանքները վերաբերում են լեղուղիների որովայնադիտական (լապարասկոպիկ) վիրաբուժության խնդիրներին։ 250 և ավելի տպագրված գիտական աշխատանքների, դասագրքերի և մեթոդական ձեռնարկների հեղինակ է։

Անդամակցություն
---------------

* Էնդոսկոպիկ վիրաբուժության եվրոպական ասոցիացիայի խորհրդի անդամ
* Ռուսաստանի Էնդոսկոպիկ վիրաբուժության ասոցիացիայի անդամ
* Ռուսաստանի բժշկա-տեխնիկական ակադեմիայի իսկական անդամ (2005)

Երկեր
-----

* Կլինիկական վիրաբուժության հիմնական ախտանիշերի և համախտանիշերի տեղեկագիր / Справочник основных симптомов и синдромов в клинической хирургии : Ուսումնական ձեռնարկ կլինիկական օրդինատորների, ինտերների և պրակտիկ բժիշկների համար / Ռ. Մ. Կուրղինյան, Վ. Ռ. Բարսեղյան, Մ. Ռ. Կուրղինյան, խմբ.՝ Հ. Ա. Բարսեղյան, Երևան, Լիմուշ, 2018։

Ծանոթագրություններ
------------------

1. ↑  Ով ով է. Հայեր. Կենսագրական հանրագիտարան, հատոր առաջին, Երևան, 2005, էջ 219։
2. ↑  *www.ysmu.am*. Վերցված է 2019 թ․ հունիսի 18-ին. `{{cite web}}`: Missing or empty `|title=` (օգնություն)
3. ↑  «Հայրապետ Ալեքսանի Բարսեղյան». *old.ysmu.am*. Վերցված է 2019 թ․ հունիսի 18-ին.(չաշխատող հղում)

|  |  |
| --- | --- |
|  | Վիքիդարանն ունի նյութեր, որոնք վերաբերում են «Հայրապետ Բարսեղյան» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ՀԳՀԳ: 17594 |

 |
**Սուրճի թանգարան**, թանգարան Համբուրգ քաղաքում, որը նվիրված է սուրճին, և այն ամենին ինչը կապված է նրա հետ։ Բացվել է գերմանացի գործարար Յենս Բուրգի կողմից, 2003 թվականին։

Պատմություն
-----------

Առաջին սրճարանը Համբուրգում բացվել է 1687 թվականին։ 1887 թվականին բացվել է սուրճի բորսա։ Աստիճանաբար Համբուրգը դառնում էր «Շականակագույն ոսկու» եվրոպական շուկայի ճանաչված կենտրոնը։ Համեմունքների և սուրճի առևտուրը նպաստել են քաղաքի զարգացմանը։ Հենց այստեղ են գտնվում համաշխարհային ճանաչում ունեցող կոնցեռներ՝ Tchibo և Darboven, «գրանցված են» բազմաթիվ մատակարար ընկերություներ, սուրճի բովման ֆիրմաներ և սրճարաններ։ Դեռևս 20-րդ դարի 60-ական թվականներին Համբուրգում հաշվվում էր շուրջ 300 սուրճ բովող ֆաբրիկա-խանութներ։ Սուրճի բովման առևտրային ձևին անցնելուց հետո փոքր սրճաբովման ֆաբրիկաները մասայականորեն սնանկացան, իսկ նրանց սեփականատերերը անհարկավոր դարձած բովարանները դուրս էին հանում փողոց։ Հենց այդ ժամանակ էլ ձեռնարկատեր Յենս Բուրգը (*Jens Burg*) հավաքելով դեն նետած իրերը դրեց բովարանների և սիճաղացների հավաքածուի հիմքերը։ Այսօր սուրճի այդ հին սպասքը հանդիսանում է ոչ միայն հաջողակ բիզնես, այլև քաղաքի պատմության մի մասը։

Էքսպոզիցիա
----------

Թանգարանի էքսպոզիցիան զբաղեցնում է 300 մ² տարածք և ընդգրկում է շուրջ 3000 նմուշ, կապված սուրճի օգտագործման արվեստի հետ։ Հավաքածուի հիմքը կազմում է ավելի քան 900 մեխանիկական սիճաղաց՝ բազմապիսի կառուցվածքի և ժամանակաշրջանի։ Մնացյալ նմուշների մեջ առանձնանում է խոշոր կշեռքը և յուրահատուկ պարկեր կարող մեքենան։ Այցելուններին ներկայացնում են հնագույն բովարաներ, սուրճի տարաներ, պարկեր աշխարհի տարբեր ծայրերից, կակաո բոբո, տարբեր տեսակի սուրճի հատիկներ։ Հավաքածուն լրացնում են առաջին զտիչները, որոնք հայտնվել են 1920 թվականին, թեյի տարբեր տեսակներ, համեմունքներ և խմիչքներ։

Էկսկուրսիոն ծրագրերը պատմում են խմիչքի պատմության, սուրճի տեսակների, հատիկների պատրաստման, հայտնի բաղադրատոմսերի, տարբեր երկրներում սուրճի օգտագործման մասին։ Այցելուները կարող են տեսնել ոչ միայն հատիկների վերածումը փոշու, այլև մասնակցել այդ խմիչքի պատրաստման վարպետաց դասերին։ Սուրճի կրպակում կարելի է ձեռք բերել սուրճի շատ հազվագյուտ տեսակներ ամբողջ աշխարհից։

Ծանոթագրություններ
------------------

1. ↑  . `{{cite web}}`: Missing or empty `|title=` (օգնություն)

Արտաքին հղումներ
----------------

* Սուրճի թանգարան Համբուրգում
* Ամբողջ ճշմարտությունը սուրճի մասին
**Քաղաքական կոնֆլիկտ**, հանուն իշխանության քաղաքականության սուբյեկտների տեսական ու գործնական պայքարն է՝ գոյություն ունեցող սոցիալ - քաղաքական կարգի տրանսֆորմացիայի կամ պահպանման համար, պետական-քաղաքական իշխանության տիրապետման, բաշխման ու վերաբաշխման նպատակով։

Քաղաքական կոնֆլիկտն առանձնահատուկ դիրք ունի կոնֆլիկտների դասակարգման մեջ, որովհետև քաղաքականությունը ոչ միայն մշտական, այլև`բարձր կոնֆլիկտայնության ոլորտ է։ Պատմության ընթացքում ամենամեծաքանակ կոնֆլիկտներ տվել է հասարակական կենսագործունեության քաղաքական ոլորտը։

Չնայած արդի ժամանակաշրջանում գլոբալ աշխարհաքաղաքական հակամարտության և ներհասարակական տարաձայնությունների մեղմացման ցանկությանը, մշակութային և տնտեսական ինտեգրացման տարաբնույթ նախագծերին, այդուհանդերձ քաղաքական կոնֆլիկտները շարունակում են ներպետական իրավիճակի և միջազգային հարաբերությունների անբաժան մասը մնալ:Կոնֆլիկտաբանության առաջնահերթ խնդիրներից է քաղաքական կոնֆլիկտների

* *ծագման*
* *զարգացման*
* *կառավարման*

օրինաչափությունների ուսումնասիրությունը, դրանց բացասական հետևանքների առավել մեղմացման ուղիների փնտրտուքը։

Հայտնի կոնֆլիկտաբան Ռ.Դարենդորֆի կարծիքով ով ունակ է հաղթահարել կոնֆլիկտները` ընդունելով դրանց գոյությունը և կարգավորելով դրանք, նա կառավարում է պատմության ռիթմը։ Ով բաց է թողնում այդ հնարավորությունը, պատմության ռիթմը դարձնում է իր հակառակորդը։

Կոնֆլիկտների կանխարգելման ու կառավարման գործընթացում կարևոր դեր ունեն օրենսդրական մեխանիզմները։ Ժողովրդավարացման ամրապնդման պայմաններում հենց օրենսդրությունն է դառնում հասարակական կյանքի կայունացնող գործոն։ Կոնֆլիկտների լուծման առավել արդյունավետ հիմքը իրավականն է, որովհետև այն նպաստում է հակասությունների օրինական հաղթահարմանը, կայունացնում ներքաղաքական իրադրությունը, ծնում իրավա-քաղաքական ու սոցիալ-տնտեսական հետևանքներ և երաշխավորում ընդունված որոշումները պետական հեղինակությամբ։

Կոնֆլիկտների լուծման ու կառավարման գործում այլ եղանակների մեջ կարևոր դեր ունի բանակցությունների գործոնը, ինչը կողմերին թույլ է տալիս յուրաքանչյուրին բավարարող համաձայնության հանգել, օգնում զերծ մնալ երկարատև իրավա-քաղաքական հակամարությունից, և արդյունքում` ֆինանսա-նյութական կորուստից ու պարտության ռիսկից։

Ծանոթագրություններ
------------------

1. ↑   (PDF). `{{cite web}}`: Missing or empty `|title=` (օգնություն)
2. ↑  . `{{cite web}}`: Missing or empty `|title=` (օգնություն)(չաշխատող հղում)
**Հրաչյա Գագիկի Միքայելյան** (հունվարի 9, 1975(1975-01-09), Երևան, Հայկական ԽՍՀ, ԽՍՀՄ), հայ ֆուտբոլիստ, որ հանդես է եկել կենտրոնական պաշտպանի դիրքում։

Խաղացողի կարիերա
----------------

Հրաչյա Միքայելյանը Հայաստանի առաջնությունում իր նորամուտը կատարել է 2000 թվականի մարտի 25-ին, երբ արդեն լրացել էր նրա 25 տարին։ Նորամուտը նշել է լիգայի նորեկ երևանյան «Դինամոյում»։ Առաջին իսկ տուրում Միքայելյանը խաղադաշտ է դուրս եկել թիմի մեկնարկային կազմում՝ մասնակցելով «Զվարթնոց-ԱԱԼ» ակումբի դեմ խաղին, որն ավարտվել է «Դինամոյի» պարտությամբ (0:2)։ Հաջորդ տուրում, որը կայացել է ապրիլի 4-ին Կապանում ընդդեմ տեղի «Լեռնագործի», Միքայելյանը նույնպես խաղադաշտ է դուրս եկել թիմի մեկնարկային կազմում և հանդիպման 32-րդ րոպեին գրավել տանտերերի դարպասը։ Այդ մրցաշրջանում Միքայելյանը մասնակցել է թիմի 26 խաղերից 23-ին։ Սակայն «Դինամոն» չի կարողացել ամրապնդել իր դիրքերը Հայաստանի բարձրագույն լիգայում և նորից անցել է Առաջին լիգա, իսկ Միքայելյանը տեղափոխվել է երևանյան մեկ այլ ակումբ՝ «Դինամո-2000»։ 2002 թվականին՝ առաջին տուրի ավարտից հետո, տեղափոխվել է «Միկա», որտեղ մրցաշրջանի մնացած մասն անցկացնելուց հետո վերադարձել է «Դինամո-2000»։ Կարճ ժամանակ խաղալով Երևանում՝ Միքայելյանը նորից վերադարձել է Աշտարակ։

2003-2009 թվականներին Հրաչյա Միքայելյանը եղել է «Միկայի» մեկնարկային կազմի անփոփոխ խաղացող, ինչպես նաև թիմի ավագ երկար տարիների ընթացքում։ «Միկայի» կազմում Միքայելյանը երկու անգամ նվաճել է Հայաստանի գավաթը, դարձել Սուպերգավաթի դափնեկիր, երեք անգամ արժանացել է Հայաստանի առաջնության արծաթե, երկու անգամ՝ բրոնզե մեդալների։ 2010 թվականի առաջնության մրցաշրջանի սկսվելուց առաջ «Միկայի» մարզչական կազմը որոշել է հրաժարվել ֆուտբոլիստի ծառայություններից։ Որոշ ժամանակ անց Միքայելյանը պայմանագիր է կնքել Պրեմիեր լիգայի նորեկ դիլիջանյան «Իմպուլսի» հետ։ Առաջնության ավարտից հետո ակումբը չի երկարաձգել ֆուտբոլիստի հետ կնքված պայմանագրի ժամկետը։

Ձեռքբերումներ
-------------

* Հայաստան **«Միկա»**
	+ Հայաստանի առաջնության արծաթե մեդալակիր – 2004, 2005, 2009
	+ Հայաստնի առաջնության բրոնզե մեդալակիր – 2006, 2007
	+ Հայաստանի գավաթակիր – 2005, 2006
	+ Հայաստանի սուպերգավաթի դափնեկիր – 2006
	+ Հայաստանի Սուպերգավաթի խաղարկության եզրափակչի մասնակից – 2004, 2007

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  2005 թվականի մրցաշրջանի տվյալները բացակայում են։
3. ↑  «Грачья Микаелян – в списке 20-и ветеранов» (ռուսերեն). Armsport.com. 4.10.2010. Արխիվացված է օրիգինալից 2010 թ․ հոկտեմբերի 7-ին. Վերցված է 7.10.2010-ին.

Արտաքին հղումներ
----------------

* Ֆուտբոլիստի էջը ՀՖՖ կայքում (ռուս.)
* Ֆուտբոլիստի էջը footballdatabase.eu կայքուն (անգլ.)
* Ֆուտբոլիստի էջը *soccerway.com* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · Soccerway · Transfermarkt (խաղացող) · Transfermarkt (մարզիչ) |

 |
**Պիլի** (լատիներեն՝ մազ) մազանման կառույց, որը գտնվում է բազմաթիվ բակտերիաների և արքեաների մակերեսին։ Պիլի և ֆիմբրիա տերմինները(լատիներեն՝ ծայր) կարող են փոխարինել միմյանց, չնայած որոշ հետազոտողներ նախընտրում են պիլի տերմինը օգտագործել բակտերիաների կոնյուգացիայի գործընթացի նկարագրման համար։ Բոլոր զուգակցված պիլիները հիմնականում կազմված են պիլինից՝ ֆիբրինային սպիտակուցներից, որոնք օլիգոմերային են։

Տասնյակ պիլիներ կարող են գոյություն ունենալ բակտերիայի  և արքեայի մակերեսի վրա։ Որոշ բակտերիաներ, վիրուսներ կամ բակտերիոֆագեր իրենց վերարտադրողական ցիկլի սկզբում կցվում են պիլիի վրա գտնվող ընկալիչներին։

Պիլիները հակածին են։ Նրանք նաև փխրուն են և պարբերաբար փոխարինվում են այլ կառույցների հետ․ երբեմն փոխարինվում են այլ բաղադրությամբ պիլիների հետ՝ հանգեցնելով հակածինության։ Յուրահատուկ տեր պատասխանները հին պիլիի կառուցվածքին արդյունավետ չեն նոր կառուցվածքի վրա։ Ռեկոմբինացիան պիլիի որոշ գեների միջև(բայց ոչ բոլոր) կոդավորում է պիլիի հաստատուն(C) և փոփոխական(V) շրջանների համար(նման է հակամարմինների բազմազանությանը)։ Որպես առաջնային հակագենային որոշիչ, վարակող գործոն և անպատժելիության գործոն՝ մի շարք գրամ բացասական և որոշ գրամ դրական բակտերիաների բջջի մակերեսին, ներառելով՝ էնտերոբակտերիաներ, պսեուդոմոնադներ, մեծ հետաքրքրություն է առաջացել պիլիի ուսումնասիրության նկատմամբ՝ որպես սոսնձման օրգանոիդ և պատվաստանյութի բաղադրիչ։ Պիլիի առաջին մանրամասն ուսումնասիրությունն իրականացվել է Բրինթոնի և նրա գործընկերների կողմից, ովքեր ցույց են տվել բակտերիաների մեկ շտամի մեջ երկու տարբեր փուլերի առկայությունը՝ կույտավորված (p+) և չկույտավորված։

Ծանոթագրություններ
------------------

1. ↑  . Արխիվացված է օրիգինալից 2011 թ․ հունիսի 6-ին. Վերցված է 2023 թ․ դեկտեմբերի 1-ին. `{{cite web}}`: Missing or empty `|title=` (օգնություն)
2. ↑  Brinton, Charles C.; Buzzell, Anne; Lauffer, Max A. (1954 թ․ դեկտեմբերի 1). «Electrophoresis and phage susceptibility studies on a filament-producing variant of the E. coli B bacterium». *Biochimica et Biophysica Acta*. **15** (4): 533–542. doi:10.1016/0006-3002(54)90011-6. ISSN 0006-3002.
3. ↑  Brinton, C. C.; Buzzell, A.; Lauffer, M. A. (1954-12). «Electrophoresis and phage susceptibility studies on a filament-producing variant of the E. coli B bacterium». *Biochimica Et Biophysica Acta*. **15** (4): 533–542. doi:10.1016/0006-3002(54)90011-6. ISSN 0006-3002. PMID 13230101.
**Սինագոգ Էլիյահու Խանավի** (եբր. בית הכנסת אליהו הנביא, արաբ. كنيس النبي إلياهو), ժողովարան է Ալեքսանդրիայում, Եգիպտոսում գործող սակավաթիվ ժողովարաններից մեկն է։ Անվանվել է բիբլիական Եղիա մարգարեի անունով։ Ի սկզբանե գտնվել է քաղաքի ծայրամասում, իսկ այժմ Ալեքսանդրիայի կենտրոնում է։ Այն տեղավորում է 700 մարդ։

Պատմություն
-----------

Սինագոգը կառուցվել է 1354 թվականին։ 1798 թվականին՝ Եգիպտական արշավանքի ընթացքում ֆրանսիական զորքերը պայթեցրել են շենքը։ Սինագոգը վերականգնել են 1850-ական թվականներին Եգիպտոսի ալբանական գահատոհմի անդամների միջոցներով։

Տանիքի մասնակի փլուզումից հետո ժողովարանի շենքը փաստացի գտնվում էր բաց երկնքի տակ, շենքի ներսը ենթարկվում էր արտաքին ազդեցությունների։ Անձրևաջրերը թափվում էին երկրորդ հարկում տեղակայված կանանց բաժին։ 2017 թվականին Եգիպտոսի հնությունների նախարարությունը 40 միլիոն եգիպտական ֆունտ է հատկացրել վթարային վերանորոգման և վերականգնման համար, որը տևել էր մինչև 2020 թվականի հունվար։ Վերականգնումից հետո, 2020 թվականի հունվարի 10-ին, ժողովարանը բացվել է, բացման արարողությանը ներկա են եղել 3 հրեա։

Ծանոթագրություններ
------------------

1. ↑  Meddeb, Abdelwahab; Stora, Benjamin (2013 թ․ նոյեմբերի 27). *A History of Jewish-Muslim Relations: From the Origins to the Present Day* (ֆրանսերեն). Princeton University Press. ISBN 978-1-4008-4913-0.
2. ↑  «Eliyahu Hanavi Synagogue». *World Monuments Fund* (անգլերեն). Վերցված է 2021 թ․ ապրիլի 5-ին.
3. ↑  «Magnificent synagogue restored in Alexandria, but only three Jews show up». *The Jerusalem Post | JPost.com* (ամերիկյան անգլերեն). Վերցված է 2021 թ․ ապրիլի 5-ին.
4. ↑  «Alexandria Portal». *www.alexandria.gov.eg*. Վերցված է 2021 թ․ ապրիլի 5-ին.
5. ↑  «Magnificent synagogue restored in Alexandria, but only three Jews show up». *The Jerusalem Post | JPost.com* (ամերիկյան անգլերեն). Վերցված է 2020 թ․ դեկտեմբերի 3-ին.
**Սամվել Արծրունու Ավետիսյան (**օգոստոսի 21, 1965, Հայաստան, Երևան), հայ բժիշկ, կենսաբանական գիտությունների դոկտոր, պրոֆեսոր, Արցախի Հանրապետության առողջապահության նախարար։ Երևանի Մխիթար Հերացու անվան պետական բժշկական համալսարանի ախտաֆիզիոլոգիայի ամբիոնի նախկին վարիչ։ 2015 թվականին ՀՀ նախագահի հրամանագրով՝ պարգևատրվել է «Մովսես Խորենացի» մեդալով։

Կենսագրություն
--------------

Սամվել Ավետիսյանը ծնվել է 1965 թվականի օգոստոսի 21-ին Երևանում։

### Կրթություն

1972-1982 թթ.- ք. Երևան, թիվ 152 միջնակարգ դպրոց,

1983-1989 թթ.- ք. Երևան, պետական բժշկական ինստիտուտ` բուժական ֆակուլտետ,

1989-1990 թթ.- ք. Երևան, քաղաքային շտապ օգնության հիվանդանոց` սուբօրդինատոր։

### Աշխատանքային գործունեություն

1991 թ.- ք. Երևան, ԵՊԲՀ, ախտաբանական ֆիզիոլոգիայի ամբիոն` ավագ լաբորանտ,

1991-2000 թթ.- ԵՊԲՀ, ախտաբանական ֆիզիոլոգիայի ամբիոն` ասիստենտ,

2000-2005 թթ.- ԵՊԲՀ, ախտաբանական ֆիզիոլոգիայի ամբիոն` դոցենտ,

2000-2002 թթ.- ԵՊԲՀ` ուսումնական և արտադրական պրակտիկայի ղեկավարի օգնական,

2002-2006 թթ.- ԵՊԲՀ արտասահմանցի ուսանողների դեկան,

2005-2011 թթ.- ԵՊԲՀ, ախտաֆիզիոլոգիայի ամբիոն` վարիչ,

2007-2008 թթ.- ԵՊԲՀ, ընդհանուր բժշկության ֆակուլտետ` դեկանի տեղակալ,

2010-2011 թթ.- ԵՊԲՀ, ընդհանուր բժշկության ֆակուլտետ` դեկան,

2011-2016 թթ․- ԵՊԲՀ ուսումնական աշխատանքների գծով պրոռեկտոր,

2016 թվականից մինչ օրս ԵՊԲՀ ախտաֆիզիոլոգիայի ամբիոնի վարիչն է։

### Գիտական գործունեություն

1999 թ.- ԵՊԲՀ, պաշտպանել է թեկնածուական թեզ՝ ստանալով բժշկական գիտությունների թեկնածուի գիտական աստիճան

2007 թ.- ԵՊԲՀ, պաշտպանել է դոկտորական թեզ՝ ստանալով բժշկական գիտությունների դոկտորի աստիճան

2007-2011 թթ.- ԵՊԲՀ` գիտա-կոորդինացիոն խորհրդի անդամ

2008-2010 թթ.- ԵՊԲՀ` ԳՀԿ թեմատիկ ղեկավար

1999-2010 թթ.- ՀՀ Ախտաֆիզիոլոգների և ախտաբանների ասոցիացիայի գործադիր տնօրեն

2007 թ.-ից առ այսօր - Տեսական բժշկություն 026 մասնագիտական խորհրդի անդամ

Ավելի քան 80 գիտական հոդվածի և 1 նորարարական առաջարկի հեղինակ է

### Պարգևներ

1986 թ.-ին պարգևատրվել է ՍՍՀՄ կոմերիտմիության առաջին քարտուղարի շքանշանով

2000 թ.-ին` ԵՊԲՀ ռեկտորի շնորհակալագրով

2005 թ.-ին` ԵՊԲՀ ոսկե մեդալով

2010 թ.-ին` ԵՊԲՀ ոսկե մեդալով

2010 թ.-ին` ՀՀ ԿԳ նախարարի ոսկե մեդալով

2011 թ. ԵՊԲՀ ռազմաբժշկական ֆակուլտետի ոսկե մեդալով

2012 թ. «Դրաստամատ Կանայան» գերատեսչական մեդալով

2015 թ.-ին՝ Մովսես Խորենացու մեդալ

Ունի բժշկական ծառայության զինվորական սպայի կոչում

### Անձնական կյանք

Ամուսնացած է, ունի չորս որդի։

Ծանոթագրություններ
------------------

1. ↑  «Սամվել Արծրունու Ավետիսյան». *www.doctors.am*. Վերցված է 2020 թ․ դեկտեմբերի 4-ին.
2. ↑  «Սամվել Ավետիսյանը նշանակվել է Արցախի առողջապահության նախարար». *CIVILNET*. 2022 թ․ դեկտեմբերի 21. Վերցված է 2022 թ․ դեկտեմբերի 21-ին.
3. ↑  «Մովսես Խորենացու մեդալակիրների ցանկ». 2020 թ․ օգոստոսի 13. `{{cite journal}}`: Cite journal requires `|journal=` (օգնություն)
4. ↑  «Հանրապետության նախագահի հրամանագրերը - Փաստաթղթեր - Հայաստանի Հանրապետության Նախագահ». *www.president.am*. Վերցված է 2020 թ․ դեկտեմբերի 4-ին.
5. ↑  «Մովսես Խորենացու մեդալ». 2019 թ․ դեկտեմբերի 31. `{{cite journal}}`: Cite journal requires `|journal=` (օգնություն)
6. ↑  *www.ysmu.am*. Վերցված է 2020 թ․ դեկտեմբերի 4-ին. `{{cite web}}`: Missing or empty `|title=` (օգնություն)
**Կոլեկտիվ իմունիտետ** (նաև **պոպուլյացիոն իմունիտետ** կամ **ամբոխի իմունիտետ**), համաճարակաբանության հայեցակարգ, որոշակի պոպուլյացիայում վարակի տարածմանը դիմակայելու ազդեցություն, երբ պոպուլյացիայի անդամներից ոմանք ունեն անձնական իմունիտետ վարակի նկատմամբ։ Անհատից անհատին վարակի ուղղակի փոխանցման ուղիների զսպման (թուլացման) պատճառով կոլեկտիվ իմունիտետը անուղղակիորեն խոցելի անհատներին պաշտպանում է վարակից]:

Դիագրամի վերևի շարքում ներկայացված է վարակի բռնկումը մի համայնքում, որտեղ մի քանի մարդ վարակված են (կարմիր գույն), իսկ մնացածը առողջ են, բայց առանց իմունիտետի (կապույտ գույն)։ Այստեղ հիվանդությունը ազատ տարածվում է բնակչության շրջանում։ Միջին շարքը ցույց է տալիս մի պոպուլյացիա, որտեղ փոքրաթիվ են իմունիտետ ունեցողները (դեղին գույն)։ Ննրանք, ովքեր իմունիտետ չունեն վարակվում են, իսկ իմունիտետ ունեցողները՝ ոչ։ Ներքևի շարքում բնակչության մեծ մասը իմունիտետ ունի, դա խանգարում է հիվանդության էական տարածմանը, այդ թվում՝ իմունիտետի չունեցողների շրջանում։ Առաջին երկու օրինակներում առողջ և իմունիտետ չունեցող մարդիկ վարակվում են, մինչդեռ ներքևի օրինակում իմունիտետ չունեցող և առողջ մարդկանց միայն մեկ չորրորդն է վարակվում։

Պատվաստումներով ձեռք բերված կոլեկտիվ իմունիտետի աստիճանը կարող է բավարար լինել պատվաստանյութերով վերահսկվող հիվանդության տարածումը նվազեցնելու կամ ամբողջությամբ ընդհատելու համար։ Այն կախված է վարակի փոխանցման որոշակի բնութագրերից (բարձր կամ ցածր վարակչություն, պատվաստանյութի ոչ միայն մեղմելու հիվանդությունը, այլև վիրուսի բազմացումը կանխելու կարողություն) և պատվաստված մարդկանց տարիքային խմբի համամասնությունը վարակվածների կամ ամբողջ բնակչության շրջանում։

Աշխարհում որոշակի հիվանդությունից չպատվաստված երեխաների թվի աճը նվազեցնում է այս հիվանդության նկատմամբ հավաքական իմունիտետը։ Ոչ պատվաստված մարդկանց համեմատաբար բարձր տոկոս ունեցող հասարակության մեջ վարակի ռիսկը ավելի մեծ է նույնիսկ այն մարդկանց համար, ովքեր ժամանակին պատվաստվել են։

Ծանոթագրություններ
------------------

1. ↑  Англо-русский глоссарий основных терминов по вакцинологии и иммунизации. — Всемирная организация здравоохранения, 2009. — 107 с.
2. ↑  «Вакцины – часто задаваемые вопросы» (ռուսերեն). www.unicef.org. Վերցված է 2019 թ․ նոյեմբերի 4-ին.
3. ↑  *Fine P.; Eames K.; Heymann D. L.* "Herd immunity": A rough guide(անգլ.) // *Clinical Infectious Diseases* : journal. — 1 April 2011. — Т. 52. — № 7. — С. 911—916. — doi:10.1093/cid/cir007 — PMID 21427399.
4. ↑  *Gordis, L.* Epidemiology. — Elsevier Health Sciences, 2013. — С. 26—27. — ISBN 9781455742516
5. ↑  Community Immunity ("Herd" Immunity)
6. ↑  «Коревые вакцины: документ по позиции ВОЗ» (PDF). ВОЗ. 23 2сентября 009. Վերցված է 2019 թ․ մարտի 29-ին.
7. ↑  «Вспышка кори по всему миру. Какие меры принимают в разных странах». *Би-би-си* (անգլերեն). 2019 թ․ մարտի 28. Վերցված է 2019 թ․ մարտի 28-ին.
*Վիքիպեդիայում կան հոդվածներ Գալֆայան ազգանունով այլ մարդկանց մասին։*

**Վահան Եփրեմի Գալֆայան** (հունվարի 16, 1886(1886-01-16), Շամախի, Բաքվի նահանգ, Ռուսական կայսրություն - դեկտեմբերի 14, 1976(1976-12-14), Երևան, Հայկական ԽՍՀ, ԽՍՀՄ), հայ բանաստեղծ, արձակագիր, մանկավարժ, ԽՍՀՄ գրողների միության անդամ 1947 թվականից։

Կենսագրություն
--------------

Ծնվել է Շամախի քաղաքում։ 1915 թվականին ավարտել է Մոսկվայի առևտրի ինստիտուտի քիմիական ֆակուլտետը։ 1921 թվականից աշխատել է Երևանում որպես բանվորա-գյուղացիական տեսչության հրահանգիչ։ 1928-1930 թվականներին դասախոսել է Երևանի բժշկական ինստիտուտում։ 1942-1943 թվականներին եղել է Հարավային ռազմաճակատի «Սուվորովական» հայերեն թերթի պատասխանատու քարտուղարը, ապա՝ խմբագիրը։ 1930-1942 թվականներին և 1944-1964 թվականներին ուսուցչություն է արել Թբիլիսիի տարբեր դպրոցներում։ Մանկավարժական երկարամյա գործունեության համար պարգևատրվել է Լենինի շքանշանով։ 1964 թվականից բնակվել է Երևանում, որտեղ էլ մահացել է։

Վահան Գալֆայանի երկերի մատենագիտություն
---------------------------------------

* Շիրիմների կղզին... Թիֆլիս, տպարան «Էպոխա», 1913, 77 էջ։
* Արփիկի երազը, Երևան, Պետհրատ, տպարան Հերմես, 1926, 20 էջ։
* Հարազատ դեմքեր, Երևան, Հայպետհրատ, 1964, 184 էջ։

Ծանոթագրություններ
------------------

1. ↑  Հայկ Խաչատրյան (1981). *Գրական տեղեկատու*. Երևան: «Սովետական գրող». էջ էջ 89.
2. ↑  *tert.nla.am* (PDF). Վերցված է 2019 թ․ հունվարի 16-ին. `{{cite web}}`: Missing or empty `|title=` (օգնություն)(չաշխատող հղում)

Աղբյուրներ
----------

* Խաչատրյան Հ.Հ. Գրական տեղեկատու, 1986։ էջ 115։
* Հովակիմյան Բ.Մ. Հայոց ծածկանունների բառարան, 2005։ էջ 582։

|  |  |
| --- | --- |
|  | Վիքիդարանն ունի նյութեր, որոնք վերաբերում են «Վահան Գալֆայան» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ՀԳՀԳ: 10537 |

 |
**Նեչի** (իսպ.՝ Nechí), քաղաք և մունիցիպալիտետ Կոլումբիայի հյուսիսում ՝ Անտոկիա դեպարտամենտում։ Այն Բայո Կաուկա ենթագավառի մի մասն է։

Պատմություն
-----------

Բնակավայրը, որից քաղաքը հետագայում մեծացել է, հիմնադրվել է 1636 թվականի հունիսի 3-ին։ Նեչիի մունիցիպալիտետը 1981 թվականին առանձնացվել է առանձին վարչական միավորի։

Աշխարհագրական դիրք
------------------

Քաղաքը գտնվում է դեպարտամենտի հյուսիսում, Կաուկա գետի ձախ ափին։ Բացարձակ բարձրությունը ծովի մակարդակից 28 մետր է։

Նեչիի մունիցիպալիտետը սահմանակից է արևմուտքից և հարավ-արևմուտքից Կաուկասիա մունիցիպալիտետին, հարավ-արևելքում ՝ Էլ Բագրեի մունիցիպալիտետին, հյուսիս-արևելքում ՝ Բոլիվարի դեպարտամենտի տարածքին, հյուսիս-արևմուտքում ՝ Կորդովայի դեպարտամենտի տարածքին։ Մունիցիպալիտետի տարածքը 914 կմ² է.:

Բնակչություն
------------

Ըստ Կոլումբիայի ազգային վարչակազմի վիճակագրության ազգային վարչության տվյալների, քաղաքի և քաղաքապետարանի համատեղ բնակչությունը 2012 թվականին կազմել է 24 703։ Քաղաքապետարանի բնակչության դինամիկան ըստ տարիների.

Բնակչության թվաքանակը| 2005 | 2006 | 2007 | 2008 | 2009 | 2010 | 2011 | 2012 |
| --- | --- | --- | --- | --- | --- | --- | --- |
| 20 668 | 21 209 | 21 771 | 22 329 | 22 902 | 23 480 | 24 085 | 24 703 |

Ըստ 2005 թվականի մարդահամարի տվյալների, տղամարդիկ կազմում էին Նեչի բնակչության 52.1% -ը, կանայք` համապատասխանաբար 47.9%: Ռասայականորեն, սպիտակամորթներն ու մետիսները կազմում էին քաղաքի բնակչության 64.1% -ը. սևամորթները և մուլատները ՝ 35,6%, հնդկացիները ՝ 0,3%: 15 տարեկանից բարձր բնակչության շրջանում գրագիտության մակարդակը կազմել է 78.4%:

Տնտեսություն
------------

Էլ Բաղրեի տնտեսությունը հիմնված է հանքարդյունաբերության, գյուղատնտեսական արտադրանքի, փայտանյութերի արտադրության և ձկնորսության վրա։

Քաղաքային և քաղաքային ձեռնարկությունների ընդհանուր թվի 53.3% -ը առևտրային ձեռնարկություններ են, 27.8% -ը `սպասարկման ձեռնարկություններ, 8,7% -ը` արդյունաբերական ձեռնարկություններ, 10.2% -ը `տնտեսության այլ ոլորտների ձեռնարկություններ։

Ծանոթագրություններ
------------------

1. ↑  «Nechi, Colombia Page» (անգլերեն). Fallingrain Global Gazetteer. Վերցված է 2013 թ․ սեպտեմբերի 6-ին.
2. ↑  «Municipalities of Colombia» (անգլերեն). Statoids.com. Վերցված է 2013 թ․ սեպտեմբերի 6-ին.
3. ↑  «Proyecciones de Población departamentales y municipales por área 2005 - 2020» (իսպաներեն). Departamento Administrativo Nacional de Estadística. Վերցված է 2013 թ․ սեպտեմբերի 7-ին.
4. ↑  «Censo General 2005. Perfil Nechí - Antioquia» (PDF) (իսպաներեն). Departamento Administrativo Nacional de Estadistica. Վերցված է 2013 թ․ սեպտեմբերի 7-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Նեչի» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
ANA-ի դրոշը/լոգոն (2017–2020):
**Լիազորված չեզոք մարզիկ (ԼՉՄ)** (անգլ.՝ Authorised Neutral Athlete / ANA), կատեգորիա, որի ներքո մարզիկները կարող են մասնակցել միջազգային սպորտային մրցումներին՝ չներկայացնելով իրենց ազգը, ինչպես սահմանված է Օլիմպիական խարտիայի համաձայն։ 2022 թվականի օգոստոսի դրությամբ որոշ մարզաձևերի միայն ռուս և բելառուս մարզիկներ են մասնակցել կամ մասնակցում ԼՉՄ-ի կատեգորիայի շրջանակներում։

Ի սկզբանե աթլետիկայի մեջ ներդրվել է 2017 թվականին՝ ռուսական դոպինգային սկանդալից հետո, որն առաջին անգամ հայտնի է դարձել 2014 թվականի դեկտեմբերին, տերմինը այլ մարզաձևերում ներդրվել է 2022 թվականի փետրվարին Ուկրաինա ռուսական ներխուժումից հետո։ Անդրադառնալով Ռուսաստանի կառավարության կողմից օլիմպիական զինադադարի խախտմանը, որին մասնակցում էր Բելառուսը, Միջազգային օլիմպիական կոմիտեն (ՄՕԿ) խորհուրդ է տվե; արգելել Ռուսաստանի և Բելառուսի բոլոր թիմերին, պաշտոնյաներին և մարզիկներին սպորտով զբաղվել, բայց այնտեղ, որտեղ դա հնարավոր չէր, թույլ տալ անհատներին մասնակցել մրցումներին չեզոք կերպով։

Ծանոթագրություններ
------------------

1. ↑  «Background Information to the decision of the IOC Executive Board concerning the participation of Russian athletes in the Olympic Games Rio 2016».
2. ↑  «IAAF World Championships London 2017 | WCH 17 | World Athletics». *www.worldathletics.org*. Վերցված է 2022 թ․ օգոստոսի 7-ին.
3. ↑  «A Londra c'è un mondo di atletica!» (իտալերեն). fidal.it. Վերցված է 2017 թ․ հուլիսի 31-ին. «...e l'ANA (Authorised Neutral Athlete) di Mariya Kuchina maritata Lasitskene e di Sergey Shubenkov, la caucasica e il siberiano che, senza bandiera, riportano in scena una Russia ancora in via di espiazione.»
4. ↑  «IOC EB recommends no participation of Russian and Belarusian athletes and officials».
Անվան այլ կիրառումների համար տե՛ս՝ Սուրբ Համբարձում եկեղեցի (այլ կիրառումներ)

**Սուրբ Համբարձում եկեղեցի**, XVIII դարի կորսված հայկական եկեղեցի Նոր Նախիջևանում (այժմ` Ռուսաստանի Դաշնության Դոնի Ռոստով քաղաքի Պրոլետարսկի շրջանի կազմում)։ Եկեղեցին գտնվում էր Նոր Նախիջևանի Վոզնեսենսկի փողոցում (այժմ` Ռյաբիշևի փողոց), 34-րդ և 36-րդ գծերի միջև։ 1930-ական թվականների վերջում տաճարը ոչնչացվել է։

Պատմություն
-----------

Համբարձման քարե եկեղեցու շինարարությունն իրականացվել է 1781-1783 թվականներին։ Հանդիսավոր օծումը կատարել է արքեպիսկոպոս Հովսեփ Բ Արղության Երկայնաբազուկը, որը տեղի է ունեցել 1783 թվականի օգոստոսի 27-ին։ Տաճարը կիսաշրջանաձև աբսիդով, լուսաթմբուկային գմբեթով և մուտքի վերևում փոքր զանգակատնով փոքր թեմական եկեղեցի էր։ Երեք դռները շրջանակված էին սյուներով։ Ճակատը ձևավորված էր համեստ դասական դեկորով, այն լրացնում էին դասական նմուշի երեսկալները և քիվերը։ Եկեղեցուն բնորոշ տարրեր էին պատի մեջ ագուցված խաչքարերը։ Դրանցից մեկը, որը գտնվում էր ճակատին, ոմն Կարապետի հիշատակին նվիրված գրությամբ, 1439 թվականի էր։ Տաճարին կից գոյություն է ունեցել հայկական հոգևոր ճեմարան։

1799 թվականին տաճարը հիմնանորոգվել է։ Գլխավոր խորանը կառուցվել է վաճառական Մաթևոս Քրիստափորի Շորբարոնովի միջոցներով։ 1863-1868 թվականներին հավատացյալներից հավաքված միջոցներով եկեղեցին կրկին վերանորոգվել է։ 1879 թվականի օգոստոսին եկեղեցին կողոպտվել է։ Գողացվել են եկեղեցական ողջ ունեցվածքը և գույքը։ 1882 թվականին գույքը վերականգնվել է։

1898 թվականի հունիսի 6-ին Նախիջևանի քաղաքային վարչություն է դիմել Սուրբ Համբարձում եկեղեցու երեցփոխ Եգոր Քրիստափորի Ալախանովը` հերթական վերանորոգման աշխատանքներն անցկացնելու համար միջոցների հատկացման խնդրանքով։ Ի պատասխան այդ խնդրանքի` քաղաքային վարչությունը առաջարկությամբ դիմել է Քաղաքային դումային` եկեղեցու վերանորոգման համար միանվագ հատկացնել երկու հազար ռուբլի և այդ գումարը ներառել հաջորդ` 1899 թվականի ծախսերի մեջ։ Քաղաքային դուման հավանություն է տվել վարչության եզրակացությանը։ Միաժամանակ ստեղծվել է դրամահավաք կազմակերպելու համար հոգաբարձություն։ 1898-1899 թվականներին ավարտվել են եկեղեցու վերանորոգման-վերականգնման աշխատանքները։

Ժամերգությունները շարունակվել են մինչև 1936 թվականը։ Օգոստոսի 18-ի փոթորիկը պոկել է տաճարի տանիքը։ Փոթորկից հետո եկեղեցին փակվեց` սկզբում վերանորոգման նպատակով, ապա` վերջնականապես։ Տաճարը քանդեցին, իսկ հոգևոր ճեմարանը վերափոխեցին` այնտեղ բացելով Անտառային դպրոց։ 1942 թվականին քաղաքի գերմանական օկուպացիայի ժամանակ գերմանացի մի զինծառայողի սպանելու համար Վերմախտի զինվորները դպրոցի բակում գնդակահարեցին մի քանի տասնյակ անմեղ խաղաղ բնակիչների։

Ծանոթագրություններ
------------------

1. ↑  «Церковь Сурб Амбарцум (Нахичевань-на-Дону)» (ռուսերեն). Энциклопедия фонда Хайазг. Վերցված է 2017 թ․ մարտի 6-ին.
2. ↑  «Нахичеванские храмы». Донской временник. Արխիվացված է օրիգինալից 2017 թ․ ապրիլի 20-ին. Վերցված է 2017 թ․ մարտի 6-ին.
**«Անմեղ սպանվածներին» հուշարձան** (ռուս.՝ Памятник «Невинно убиенным»), հուշահամալիր Դոնի Ռոստովի կենտրոնում, որը կանգնեցվել է 1921-1961 թվականներին Ռոստովի մարզի բռնադատվածների հիշատակին։ Հուշարձանը բացվել է Քաղաքական բռնությունների զոհերի հիշատակի օրը՝ 1994 թվականի հոկտեմբերի 30-ին, անօրինական քաղաքական ռեպրեսիաների զոհերի «Մեմորիալ» Ռոստովի մարզային ասոցիացիայի և նրա նախագահ, նախագծի հեղինակներից մեկի՝ Է. Ի. Եմելյանովի նախաձեռնությամբ։ Ամեն տարի հոկտեմբերի 30-ին հուշահամալիրի մոտ անցկացվում է հանրահավաք քաղաքական ճնշումների զոհերի հիշատակին և տեղադրվում են ծաղիկներ։ 1921-1961 թվականներին Ռոստովի մարզում քաղաքական դրդապատճառներով բռնադատվել է մոտ 90 հազար մարդ, որոնցից 16130-ը գնդակահարվել է։ Նրանց գերեզմանների վայրն անհայտ է։

Նկարագրություն
--------------

Հուշահամալիրը բաղկացած է երեք մարմարե կոթողից և «Վշտի պատից»։ Կենտրոնական հուշակոթողի ցոկոլը սև է, իսկ վերին մասը ներկված է սպիտակ և կարմիր։ Կենտրոնում քառանկյուն խաչ է, որի երկու կողմերում գրված է. *«Անմեղ սպանվածներին»։* Գագաթին տեղադրված է վեցանկյուն մետաղյա խաչ և խորհրդանշական ճաղավանդակ նրա տակ։ Հուշարձանի ցոկոլին 192 ճամբարների և հուշահամալիրի կառուցմանը օժանդակած անձանց անունների ցուցակն է։ Կենտրոնական հուշակոթողի հակառակ կողմում պատկերված են կրոնական դավանանքների խորհրդանիշերը, ինչպես նաև կոմունիստական շարժման խորհրդանիշ հնգաթև աստղը մուրճ և մանգաղով։

«Վշտի պատը» գտնվում է կենտրոնական կոթողի հետևում։ Դրա վրա տեղադրված է ԽՍՀՄ քարտեզը, որի վրա նշված են հիմնական ճամբարները։ Բերված են քաղաքական բռնությունների զոհերի տվյալները ինչպես ամբողջ երկրում, այնպես էլ Ռոստովի մարզում։

Հուշարձանն ավելի քան 20 անգամ ենթարկվել է վանդալների հարձակումներին։ 2006 թվականին համալիրը վերանորոգվել է քաղաքային վարչակազմի միջոցներով։ Երեսպատման մարմարե սալիկները փոխարինվել են մետաղականներով, պատրաստվել է «Վշտի պատի» նոր տեղեկատվական տախտակ։

Ծանոթագրություններ
------------------

1. ↑  «Мемориал невинно убиенным» (ռուսերեն). Памятники всего мира. Վերցված է 2017 թ․ հունվարի 19-ին.
2. ↑  «Невинно убиенным» (ռուսերեն). Памятники Дона. Վերցված է 2017 թ․ հունվարի 19-ին.
3. ↑  «Мемориал «Невинно убиенным» в Ростове-на-Дону». Виртуальный музей ГУЛага. Արխիվացված է օրիգինալից 2018 թ․ դեկտեմբերի 20-ին. Վերցված է 2017 թ․ հունվարի 19-ին.
**Քրիստինա Ալի Ֆարահ** (իտալ.՝ Cristina Ali Farah, մայիսի 29, 1973(1973-05-29), Վերոնա, Վենետո, Իտալիա), սոմալական ծագման իտալիացի գրող։

Կենսագրություն
--------------

Հայրը սոմալցի էր, իսկ մայրը` իտալուհի։ Քրիստինան մեծացել է Մոգադիշո քաղաքում, այնտեղ սովորել է իտալական դպրոցում, քանի դեռ չէր սկսվել քաղաքացիական պատերազմը։ Ընտանիքը շտապ տեղափոխվել է Պեչ, որտեղից հասել է Հռոմ։ Քրիստինան ավարտել է Հռոմի Սապիենցա համալսարանը` իտալագիտություն մասնագիտությամբ (2001 թվական)։ Նա ակտիվորեն մասնակցել է կրթական և հետազոտական նախագծերին, որոնք կապված էին ներգաղթյալների ադապտացիայի և հետգաղութային մշակույթի խնդիրների, ներմշակույթների կամ այսպես կոչված *երկրորդ սերնդի* մշակույթների հետ։ Այս թեմատիկայով զեկուցումներ է ներկայացրել Իտալիայի (Հռոմ, Մանտովա, Միլան) և Ամերիկայի Միացյալ Նահանգների (Բրաունի համալսարան, Կոլումբիայի համալսարան) համալսարաններում։ Օպերատոր է աշխատել մանուկների համար երկու խաղային և կրթական կենտրոններում և դեռահասների համար Սապոպեմբա ֆավելում, Սան Պաուլոյում, Բրազիլիայում։ Աշխատել է որպես լրագրող, տպագրվում է *Repubblica*, *l’Europeo*, *Carta*, *Liberazione* և այլ ամսագրերում։

Ապրում է Հռոմում։

Ստեղծագործություն
-----------------

Նրա բանաստեղծությունները և արձակ գործերը տպագրվել են *Nuovi Argomenti*, *Quaderni del 900*, *Pagine*, *Caffè* ամսագրերում, ներառվել են Իտալիայի ներգաղթյալների պոեզիայի և արձակի Anime in viaggio: la nuova mappa dei popoli (Roma, 2001), *Allattati dalla lupa: scritture migranti* (Հռոմ, 2005 թվական), *Ai confini del verso: Poesia della migrazione in italiano* (Ֆլորենցիա, 2006 թվական), *A New Map: The poetry of Migrant Writers in Italy* (Լոս Անջելես, 2007 թվական), *Sogni di sabbia: storie di migranti* (Կաստել-Գանդոլֆո, 2009 թվական), *Incontrarsi: racconti di donne migranti e native* (Հռոմ, 2012 թվական) անթոլոգիաների մեջ։

2006 թվականին Թուրինում գրքի միջազգային ցուցահանդեսի շրջանակներում Քրիստինա Ալի Ֆարահը հայտարարվել է Իտալիայի ազգային գրական «Մայրենի լեզու» («Lingua Madre») մրցույթի հաղթող։ 2007 թվականին նա հրապարակել է իր առաջին վեպը։

Գրքեր
-----

* Փոքրիկ մայրիկը/ Madre piccola, Frassinelli, 2007 թվական

(, Էլիո Վիտտորինիի մրցանակ, հոլ. թարգմ.` Ամստերդամ, 2008 թվական, անգլ. թարգմ.` Bloomington, 2011 թվական)

Գրականություն
-------------

* Into and out of Italy: lingua e cultura della migrazione italiana/ Adam Ledgeway, Anna Laura Lepschy, eds. Perugia: Guerra, 2010
* Experiences of freedom in postcolonial literatures and cultures/ Annalisa Oboe & Shaul Bassi, eds. Abingdon; New York: Routledge, 2011
* Schwerpunkt: Italien in Afrika — Afrika in Italien/ Thomas Bremer, Hrsg. Tübingen: Stauffenburg, 2012

Արտաքին հղումներ
----------------

* (իտալ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Քրիստինա Ալի Ֆարահ» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| 

|  Չափորոշչային վերահսկողություն |
| --- |
|  |
| BNF: 16132356q · GND: 102548553X · ICCU: TO0V571087 · ISNI: 0000000078511864 · LCCN: no2007056534 · NKC: ola2013797771 · NTA: 314972498 · SUDOC: 116351101 · VIAF: 53926751 · WorldCat VIAF: 53926751 |

 |

 |
**Համլետ Մանուկյան** (2007), հայ մարմնամարզիկ։ Նժույգի և օղակների վարժություններում 2023 թվականի պատանիների աշխարհի չեմպիոն։

Անձնական կյանք
--------------

Մանուկյանը ծնվել է Հայաստանում 2007 թվականին։ Հայրը նրան տարել է մարմնամարզություն պարապմունքների երբ եղել է հինգ տարեկան։

Մարմնամարզական կարիերա
----------------------

### Պատանիներ

#### 2022

Մանուկյանը հանդես է եկել Եվրոպայի 2022 թվականի առաջնությունում, որտեղ բազմամարտում զբաղեցրել է տասներեքերորդ հորիզոնականը։ Մրցումների եզրափակչում արծաթ է նվաճել ինչպես նժույքի, այնպես էլ օղակների վարժություններում։

#### 2023

Մարտի վերջին Մանուկյանը Էրիկ Բաղդասարյանի և Մամիկոն Խաչատրյանի հետ մասնակցել է պատանիների աշխարհի երկրորդ առաջնությանը։ Որպես թիմ նրանք զբաղեցրել են չորրորդ հորիզոնականը՝ 0,437 միավորով հետ մնալով երրորդ տեղում գտնվող Իտալիայից։ Անհատական հաշվարկով Մանուկյանն անցել է բազմամարտի եզրափակիչ՝ նժույգթափեր և օղակներ մրցաձևում։ Բազմամարտի եզրափակչում Մանուկյանը եղել է 6-րդ հորիզոնականում։ Գործիքներով մրցաշարի եզրափակչում Մանուկյանը ոսկի է նվաճել ինչպես նժույգի, այնպես էլ օղակների վարժությունում

Ծանոթագրություններ
------------------

1. ↑  «Hamlet Manukyan FIG profile». *International Gymnastics Federation*.
2. ↑  «Մեծ սպորտի ապագա աստղերը. Համլետ Մանուկյան» [The future stars of big sports:Hamlet Manukyan]. *Mediamax news agency* (Armenian). 2022 թ․ սեպտեմբերի 20.`{{cite web}}`: CS1 սպաս․ չճանաչված լեզու (link)
3. ↑  «2022 European Championships men's results». *The Gymternet*. 2022 թ․ օգոստոսի 24.
4. ↑  «Hungary's Botond Molnar wins junior all-around, Italy triumphant among junior teams at European Championships». *International Gymnast*. 2022 թ․ օգոստոսի 19.
5. ↑  «FIG Gymnastics Junior World Championships 2023: All results, scores and medals - complete list». *International Olympic Committee*. 2023 թ․ հունիսի 27.
6. ↑  «Համլետ Մանուկյան․ Շնորհակալ եմ մեր մարզիչներին մեր հաղթանակների համար» [Hamlet Manukyan: I thank our coaches for our victories] (Armenian). 2023 թ․ ապրիլի 18.`{{cite web}}`: CS1 սպաս․ չճանաչված լեզու (link)
Մալթայի Լազուրե պատուհանը

**Լազուրե պատուհան** (մալթ.՝ it-Tieqa Żerqa), կրաքարային ծովաժայռ, որն ունեցել է 28 մետր բարձրություն։ Ունի կամարի տեսք։ 1998 թվականին VII, VIII, IX, X չափանիշների հիման վրա ներառվել է ՅՈՒՆԵՍԿՕ-ի համաշխարհային ժառանգության ցանկի մեջ։ Ծովաժայռը գտնվել է Մալթայի Գոցո կղզու արևմտյան մասում՝ Միջերկրական ծովի ափին։ Ծովաժայռի մոտ է գտնվում Գոցո ներքին ծովը և Լազուրե ափը (անգլ.՝ Dwejra Bay): Համարվել է Մալթայի տեսարժան վայրերից մեկը։ Այն նախընտրելի վայր է եղել հատկապես դայվինգի սիրահարների համար։

2017 թվականի մարտի 8-ին տեղական ժամանակով ժամը 9:40-ին Մալթայի ափերի մոտ տեղի ունեցած ուժեղ փոթորկի արդյունքում կամարը և ծովաժայռն ամբողջությամբ փլուզվել են՝ թափվելով Միջերկրական ծովի մեջ։ Որպես փլուզման պատճառ նշվել է քարաժայռի բնական էրոզիան։

Ֆիլմերում
---------

Լազուրե պատուհանը հայտնվել է 1981 թվականին նկարահանված 104 րոպեանոց «Տիտանների կռիվը» և 2002 թվականին նկարահանված «Կոմս Մոնտե Քրիստո» ֆիլմերում։ Լազուրե պատուհանի մոտ է 1997 թվականին նկարահանվել «Ոդիսևս» կարճամետրաժ հեռուստասերիալը, որը նկարահանել է Անդրեյ Կոնչալովսկին, ինչպես նաև ֆենտեզի ժանրի «Գահերու Խաղ» հեռուստասերիալը։ Վերջինիս նկարահանումները էկոլոգիական վնասներ են հասցրել ծովաժայռի հարակից տարածքներին։



Տեղանքի համայնապատկերը
Տեղանքի համայնապատկերը

Ծանոթագրություններ
------------------

1. ↑  Nature claims Gozo’s iconic Azure Window, lost forever after total collapse
2. ↑  Лазурного окна на острове Гоцо больше не существует
3. ↑  Christian Peregin (2010 թ․ նոյեմբերի 17). «'Total elimination of ecosystem' at Dwejra» (անգլերեն). timesofmalta.com. Վերցված է 2017 թ․ մարտի 8-ին.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Լազուրե պատուհան** կատեգորիայում։ |